واشنگٹن (آن لائن) امریکی صدر ڈونلڈ ٹرمپ دعویٰ کرینے کہ امریکہ ہندا سال انا اخیر اسکان کورونا وائرس نا درمان کن ویکسین تیار کیک‘ درملکی میڈیا نا رپورٹ نا رد اٹ ڈونلڈ ٹرمپ اسہ انٹرویو سے ٹی پارے کہ کنا خیال ءِ کہ کورونا وائرس زیات آن زیات اسہ لکھ امریکی کزیت کننگ کیرہ‘ ولے کنے یخین ءِ کہ ہندا سال انا اخیر اسکان کورونا وائرس نا برخلاف ویکسین تیار کیک ہراڑان زوال آک کم مریرہ‘ پین ملک اس ویکسین جوڑ کننگ اٹ امریکی چاہندار آتیان گو ءِ درے تو خوش مرینہ۔ اوپارے کہ امریکہ ٹی کورونا وائرس آن 75 و 80 ہزار آن اسہ لکھ بندغ اسکان کہنگ کیرہ ہراکہ اسہ خوفناک ءُ خیال اسے۔او پارے کہ نن اسہ ملک اسے نا وڑ بند مننگ کپنہ یا نن ملک ءِ تنیا النگ کپنہ۔
